CELEX: 62008CN0061
Language: fi
Date: 2008-02-18 00:00:00
Title: Asia C-61/08: Kanne 18.2.2008 — Euroopan yhteisöjen komissio v. Helleenien tasavalta

12.4.2008   
            
            
               FI
            
            
               Euroopan unionin virallinen lehti
            
            
               C 92/20
            
         Kanne 18.2.2008 — Euroopan yhteisöjen komissio v. Helleenien tasavalta
   (Asia C-61/08)
   (2008/C 92/38)
   Oikeudenkäyntikieli: kreikka
   Asianosaiset
   
      Kantaja: Euroopan yhteisöjen komissio (asiamiehet: G. Savvos ja H. Støvlbæk)
   
      Vastaaja: Helleenien tasavalta
   Vaatimukset
   
               —
            
            
               On todettava, että Helleenien tasavalta ei ole noudattanut Euroopan yhteisön perustamissopimuksen ja erityisesti EY:n perustamissopimuksen 43 ja 45 artiklan eikä vähintään kolmivuotisesta ammatillisesta korkeammasta koulutuksesta annettujen tutkintotodistusten tunnustamista koskevasta yleisestä järjestelmästä annetun direktiivin 89/48/ETY (1) mukaisia velvoitteitaan, koska se on antanut notaareja koskevan säännöstön (laki 2830/2000) 19 §:n 1 momentin ja pitänyt sen voimassa.
            
         
               —
            
            
               Helleenien tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
               1.
            
            
               Kreikan viranomaiset esittävät, että notaarin toiminta ei kuulu EY 43 artiklan soveltamisalaan, koska kyseinen toiminta kuuluu EY 45 artiklan soveltamisalaan. Kreikan viranomaiset vetoavat notaarin ominaisuuteen julkisena toimijana, ja siihen, että kyseisen ominaisuuden johdosta notaarin asiakirjoilla on korostunut todistus- ja täytäntöönpanoarvo, mikä vastaa tuomioistuimen tekemän ratkaisun todistus- ja täytäntöönpanoarvoa, valtion leiman käytön johdosta, notaarin ominaisuuteen oikeuslaitoksen eräänä toimijana, notaarin rooliin oikeudellisena neuvonantajana ja joukkoon muita tehtäviä. Kreikan viranomaiset vetoavat myös alueperiaatteeseen, joka estää kreikkalaista notaaria sijoittautumasta jollekin muulle alueelle.
            
         
               2.
            
            
               Komissio katsoo, että EY 43 artikla muodostaa yhden yhteisön perusmääräyksistä ja että se on suoraan sovellettavissa jäsenvaltioissa siirtymäkauden päättymisen jälkeen. Sillä pyritään varmistamaan kansallisen kohtelun etu kaikille jäsenvaltioiden kansalaisille, jotka sijoittavat vaikka vain toissijaisen asuinpaikan johonkin jäsenvaltioon harjoittaakseen vapaata ammattia, ja kielletään kaikki kansallisesta lainsäädännöstä seuraava kansalaisuuteen perustuva syrjintä.
            
         
               3.
            
            
               Sijoittautumisvapaudesta oleva poikkeus, josta määrätään EY 45 artiklan ensimmäisessä kohdassa, on rajattava koskemaan toimintaa, joka yksinään sisältää ”välitöntä ja nimenomaista osallista julkisen vallan käyttämiseen”. Komission mukaan mikään niistä ominaisuuksista tai toiminnoista, joihin Kreikan viranomaiset ovat vedonneet, ei merkitse Euroopan yhteisöjen tuomioistuimen oikeuskäytännössä tarkoitettua välitöntä ja nimenomaista osallistumista julkisen vallan käyttöön, joten kansalaisuutta koskevaa edellytystä ei voida pitää oikeutettuna.
            
         
               4.
            
            
               Yhteisöjen tuomioistuin katsoo, että ”välitöntä ja nimenomaista osallistumista” koskeva edellytys ei päde sellaisten avustavien ja valmistelevien tehtävien suorittamiseen, jotka liittyvät lopullisen päätöksen tekevän viranomaisen tehtäviin. Tarkastellessaan yksityisiä turvapalveluja antavia yrityksiä koskevaa järjestelmää tuomioistuin myös katsoi, että jotta kyse olisi välittömästä ja nimenomaisesta osallistumisesta julkisen vallan käyttöön, asianomaisille on pitänyt antaa ”voimakeino-oikeuksia” (2), mitä nyt esillä olevassa asiassa ei tietenkään ole tehty.
            
         
               5.
            
            
               Kuten yhteisöjen tuomioistuimen oikeuskäytännön tarkastelusta ilmenee, julkisen vallan käyttönä ei pidä pitää yksinkertaista toimintaa, joka toteutetaan yleisen edun nimissä. Pelkästään se seikka, että joku yksityishenkilö tai yritys on jossain määrin velvollinen toimimaan yleisen edun nimissä, ei riitä siihen, että tämä toiminta voitaisiin luokitella julkisen vallan käytöksi.
            
         
               6.
            
            
               Komission mukaan direktiivi 89/48 soveltuu notaarin ammattiin, koska kyse on ammatista, jossa edellytetyistä ominaisuuksista on lainsäädäntöteitse säädetty, eikä kyseisen direktiivin soveltamista voida kiertää vetoamalla niiden täysivaltaisten oikeuksien myöntämiseen, joita notaareilla on, seuraavista syistä:
               
                           a)
                        
                        
                           näiden oikeuksien myöntäminen ei merkitse välitöntä ja nimenomaista osallistumista julkisen vallan käyttöön, joka oikeuttaisi kansalaisuutta koskevan ehdon asettamisen
                        
                     
                           b)
                        
                        
                           vaikka katsottaisiin, että notaareja voitaisiin pitää normaaleina virkamiehinä, mitä ei kuitenkaan voida tehdä alisteisuussuhteen puuttuessa ja sen vuoksi, että notaarit eivät saa palkkaa julkisina toimijoina, niiden osalta ei voitaisi tehdä poikkeusta kyseisen direktiivin soveltamisen suhteen, koska kyseistä direktiiviä sovelletaan lähtökohtaisesti myös julkiseen palveluun.
                        
                     
         
      (1)  EYVL L 19, 24.1.1989, s. 16.
   
      (2)  Asia C-114/97, komissio v. Espanja, tuomio 29.10.1998 (Kok. 1998, s. I-6717, 37 kohta).